10. Az európai szomszédságpolitika megerősítése (szavazás) 
Obiols i Germà és Tannock-jelentés
- A 14/2. bekezdésről való szavazás előtt:
Hélène Flautre
(FR) Elnök úr, elnézést kérek, csak a szavazás egyértelművé tétele érdekében szeretném tisztázni, hogy a "visszafogadási egyezmények" kifejezés törlése csak a 14. bekezdés első részére vonatkozik.
A 3. módosításról való szavazás előtt:
Charles Tannock  
előadó. - Elnök úr, szeretném a 19a bekezdéshez a következő szöveget hozzáadni: "hangsúlyozza továbbá, hogy be kell vonni, és együtt kell dolgozni az EGT-országokkal (Izlanddal, Norvégiával, Liechtensteinnel) és Svájccal, és teljes mértékben ki kell használni az Európai Unióval való munkában szerzett tapasztalataikat".
(A szóbeli módosító indítványt elfogadták)
- A 42. bekezdésről való szavazás előtt:
Charles Tannock  
előadó. - Elnök úr, csak meg szeretném erősíteni, hogy a szóbeli módosító indítvány a bekezdés törlésére vonatkozik,ezért arról kellene először szavazni, még a 13. módosító indítvány előtt, úgyhogy meg kellene változtatni a szavazás sorrendjét.
(A szóbeli módosító indítványt elfogadták)
